Красноусол

Красноусол, Усолка – авыл, Гафури районының (1930—63 елларда һәм 1965 елдан алып) һәм Красноусол авыл советының үзәге.

Уфадан көньяк-көнчыгыш таба 130 км һәм Аккүл тимер юл станциясеннән 26 км еракта Тозъелга буенда, Талбазы—Красноусол, Архангель—Красноусол, Стәрлетамак—Красноусол, Ишембай-Красноусол автомобиль юллары өстендә урнашкан.

Халкы (мең кеше): 1906 елда — 2,8; 1920 — 5,5; 1939 — 9,7; 1959 — 9,7; 1989 — 10,3; 2002 — 11,8; 2010 — 12,9. Руслар, башкортлар, татарлар яши (2002).

Социаль һәм мәдәни өлкәләр
ПУ, башкорт интернат-гимназиясе, 3 урта мәктәп, 3 балалар бакчасы, үзәк район хастаханәсе һәм китапханәсе, балалар китапханәсе, мәдәният йорты (4 үзешчән сәнгать халык коллективы), тарих-туган якны өйрәнү музее, мәчет, чиркәү бар.

Тарихи белешмә
Авылга 18 гасыр уртасында Богоявленск заводы буларак нигез салына. 1770 елда авылда И.И.Лепёхин була. 1772 елда 788 ир-ат исәпкә алынган, 1865 елда 371 йортта — 2773 кеше. Игенчелек, умартачылык белән шөгыльләнгәннәр, заводта эшләгәннәр. Чиркәү (1810 елда төзелгән), училище, 3 су тегермәне, 2 сәүдә кибете булган. 1896 елда Богоявленский (Усолка) исеме белән исәпкә алынган. 1906 елда чиркәү, ир һәм кыз балалар зимства мәктәпләре, уку бүлмәсе, Пашковның пыяла заводы, завод хастаханәсе, почта-телеграф бүлекчәсе, аракы, 3 сыра һәм 13 бакалея кибете, икмәк склады (мөгәҗи) теркәлгән; авылда волость идарасе урнашкан. 1920 елда Красноусол заводы (Усолка) исеме белән исәпкә алынган, 1928 елда хәзерге исемен һәм шәһәр төрендәге бистә статусын йөртә, 2005 елда хәзерге статусын ала. Авылдан төньяк-көнчыгышка таба 5 км еракта Красноусол минераль су чыганаклары бар.

 Танылган шәхесләр 

 туу Исем әлма-матер һөнәр төре эш урыны үлем датасы үлем урыны 1900-12-13 Андрей Ушаков  укытучы Мифтахетдин Акмулла исемендәге Башкорт дәүләт педагогика университетыБашкорт дәүләт медицина университетыУфа дәүләт авиация техник университеты 1992-05-25 Уфа 1922-03-01 Anatoliy Sergeevitsj Gorin    1981-11-14 Боровичи 1937-10-12 Александр Суздальсев      1942-04-06 Анатолий Копсов Иваново дәүләт энергетика университеты сәясәтчедәүләт эшлеклесе    1949-04-27 Клявлин Марс Сәлих улы Уфа дәүләт нефть-техника университеты инженер-технолог Уфа дәүләт нефть-техника университеты   1961-04-02 Зәйнуллин Радик Әнүәр улы Башкорт дәүләт университеты химик Уфа дәүләт нефть-техника университеты   1965-04-07 Вениамин Мичурин  дзюдочы   

 Анатолий Горин (1922-1981), Сәвитләр Берлеге Каһарманы.
 Анатолий Копсов (1942), БР Министрлар Советы рәисе (1992—1994).

 Искәрмәләр 

Чыганаклар
 Башкорт энциклопедиясе 

Төркем:Башкортстанның район үзәкләре
Төркем:Башкортстанның элекке шәһәр тибындагы бистәләре